Svetski mediji: Putin učvršćuje veze u Beogradu - Svet - Dnevni list Danas\nPočetna » Svet » Svetski mediji: Putin učvršćuje veze u Beogradu\nRuski predsednik Vladimir Putin predvodi visoku delegaciju u poseti Srbiji s ciljem da učvrsti saradnju sa zemljom koja pokušava da postane članica EU, preneo je Bi-Bi-Si (BBC).\n2Piše: Danas Online 17. januara 2019. 15.58 Izmenjeno: 17. oktobra 2019. 13.33\nKako piše Radio Slobodna Evropa, u izveštaju se podseća da je Putin uoči dolaska u Beograd optužio pojedine zapadne zemlje za „destabilizovanje“ Balkana.\n„Blumberg“ u naslovu svog izveštaja navodi da je Putin dočekan kao heroj dok Srbija pokušava da dobije dodatnu snagu u rešavanju kosovskog pitanja.\n„Gardijan“ prenosi da je Putin ukazao predsedniku Srbije Alkesandru Vučiću najveću državničku počast u nadi da će učvrstiti jedan od malobrojnih bilateralnih odnosa koje Rusija ima u Evropi i pojačati uticaj Moskve na Balkanu.\nAgencija AP prenosi da je Putinu upriličen raskošan doček i da ruski predsednik ovom posetom iskazuje podršku „populističkom lideru ove balkanske zemlje i njegovoj promoskovskoj politici“.\nAgencija podsjeća da Srbija održava bliske veze sa slovenskim saveznikom Rusijom iako formalno želi da postane članica EU.\nPutin danas boravi u Beogradu u veoma simboličnoj poseti kako bi naglasio „srpsko-rusko prijateljstvo“, piše danas francuski portal Kurije de Balkan (Le Courrier des Balkans) uz ocenu da do posete dolazi u trenutku kada je Putin osporovan na međunarodnoj sceni a srpski predsednik Aleksandar Vučić suočen s velikim talasom protesta.\n„U interesu je Rusije da nastavi da ne podržava nezavisnost Kosova i da zadrži status kvo ili zamrnuti konflikt, kako bi opravdala sopstvenu politiku na Krimu i u Ukrajini“, naveo je portal dodajući da bi možda Putin mogao da prihvati i ranije pomenutu razmenu teritorije jer bi mu taj presedan omogućio širenje uticaja, ukoliko bi Republika Srpska želela da napusti BiH.\nIstoričar i stručnjak za srpsko-ruske odnose Milivoj Bešlin ocenio je za francuski portal da je današnja poseta dobra propaganda i za Putina i Vučića. Bešlin smatra da Putin nema mnogo destinacija u kojima je dobrodošao zbog zapadnih sankcija i na taj način želi da pokaže uticaj na Balkanu. Vučiću je s druge strane potrebno da jača poziciju u poslednoj fazi pregovora za reševanje pitanja Kosova.\nPrijateljstvo Srba i Rusa, jer su pravoslavni vernici i dele vizantijsku baštinu, predstavlja mit. Za Rusiju su to samo strateški interesi, preneo je portal navodeći izjavu jedne bivše neimenovane diplomatkinje.\n„Predsednik Putin žrtvuje reforme zbog teritorijalne ekspanzije a odbacuje ga klub velikih sila. U Evropi odnosno na Balkanu, jedino Srbija može da mu garantuje prisustvo, jer su se svi njeni susedi pridružili EU ili NATO-u ili će to učiniti“, dodala je ta diplomatkinja.\nRuski istoričar na Filozofskom fakultetu u Beogradu, Aleksej Timofejev ocenio je da Srbi imaju posebnu naklonost prema Rusima iz različitih razloga, među kojima su borba na istoj strani u konfliktima ali i opadanje entuzijazma u Srbiji za pridruživanje Evropskoj uniji (EU).\nPutinova poseta Beogradu ima pre svega politički značaj i treba da da odgovor na principijelno pitanje: da li je Srbija spremna da bude ključni saveznik Moskve u regionu ili će nastaviti zbližavanje sa EU i NATO, balansirajući između Zapada i Rusije, ocenjuje moskovski dnevnik Komersant.\n„Moskva je skeptična prema sporazmu Srbije i Kosova, što želi EU, strahujući da će postati protektorati NATO. U Moskvi ne žure ni da podrže ideju o novom razgraničenju, smatrajući da će Beograd time faktički priznati Kosovo. Tako da i posle današnjijh razgovora o kosovskoj problematici, njihovo tumačenje može biti potpuno različito, kao što je bilo posle oktobarskog susreta u Moskvi“, piše list.\nNezadovoljstvo Moskve izaziva i to što je Srbija, koju Moskva smtra „ključnim saveznikom na Balkanu“, preduzela poslednjih godina niz koraka prema NATO, dodaje Komersant.\nposeta, putin u beogradu, Vladimir PutinBeograd\nPotpuno neizvesno kada će vakcine stići u BiH\n17. januara 2019. u 16.24\nNikad cvrsce veze izmedju dve zemlje i dva predsednika.\nMa,divota.A nama nikad gore


Obaveštavamo pripadnike srpske nacionalne zajednice u Sloveniji da je srpski list „Politika“ pokrenuo inicijativu za izdavanje posebnog mesečnog dodatka (u štampanom obliku i PDF-formatu) pod nazivom „Srbi u svetu“.\nCilj ovog projekta je čvršće povezivanje naših državljana u svetu sa maticom, promovisanje srpskog jezika, kulture i tradicije. Takođe, ideja je i informisanje javnosti u Srbiji o aktivnostima naših državljana u svetu i predstavljanje njihovih uspeha u oblasti nauke, kulture, umetnosti, preduzetništva, sporta i dr.\nZainteresovani pripadnici dijaspore i Srba u regionu bi prema koncepciji izdavanja dodatka mogli predlagati teme i slati tekstove o najznačajnijim događajima, vezanim za našu nacionalnu zajednicu. Reč je o pilot projektu za 2015. godinu, a ukoliko bi za dodatak bilo pokazano posebno interesovanje mogla bi se i povećati periodika objavljivanja.\nPozivamo pripadnike srpske nacionalne zajednice u Sloveniji da o svojoj zainteresovanosti za učešće u ovom projektu obaveste Ambasadu elektronskim putem.


SEEbiz.eu / HR / Srbija očekuje devizni priliv od turizma od milijardu evra\ndevizni priliv od turizma Turistička organizacija Srbije,Marija Labović\nDatum objave: 07.08.2016. - 17:57:15\nBEOGRAD - Direktorka Turističke organizacije Srbije (TOS) Marija Labović izjavila je da se očekuje da će Srbija u 2016. godini zabeležiti devizni priliv od turizma od više od milijardu evra.\n"U 2015. godini ostvaren je devizni priliv od turizma od 945 miliona evra, tako da, ukoliko se ovaj pozitivan trend rasta nastavi, očekujemo da će Srbija u 2016. godini zabeležiti devizni priliv od više od jedne milijarde evra, što bi bio najveći priliv od kako se ovaj pokazatelj prati od strane Narodne banke Srbije", rekla je Labović agenciji Beta.\n"TOS je organizovao niz studijskih putovanja za predstavnike medija i organizatore putovanja iz inostranstva, a što je uticalo na poboljšanje imidža Srbije kao bezbedne i atraktivne i nove turističke destinacije", istakla je Labović.\n"Razlog njihove posete gradskim centrima su 'city break', poslovni dogadjaji (sajmovi, kongresi), ali i brojne manifestacije koje se održavaju tokom cele godine", istakla je Labović.


SEEbiz.eu / HR / Novi pokušaj prodaje Jugoremedije\nDatum objave: 30.10.2018. - 13:55:19\nRok za preuzimanje prodajne dokumentacije i uplatu depozita ističe sutra. Početna cena je 1,9 milijardi dinara, a za učešće u nadmetanju obavezna je uplata depozita od 777,3 miliona dinara.\nStečajni upravnik zrenjaninske fabrike lekova Radovan Savić rekao je agenciji Beta da do danas niko nije bio zainteresovan da preuzme prodajnu dokumentaciju.\nPočetna cena po kojoj se nudi imovina Jugoremedije, a koju između ostalog čine industrijski kompleks i oprema, ali i parnica koja se vodi pred Privrednim sudom u Zrenjaninu za povraćaj dozvola za stavljanje lekova u promet za 22 preparata, je 50 odsto niža od procenjene vrednosti te fabrike.\nFabrika je ove godine u dva navrata, februara i avgusta, već nuđena na prodaju kao pravno lice prikupljanjem ponuda, ali nije bilo kupaca.


Slučaj Beko: Veštak za telekomunikacije dopunio nalaz - KRIK\nNa današnjem suđenju za pokušaj ubistva biznismena Milana Beka sudski veštak za telekomunikacije govorio je o dodatnom veštačenju telefona Aleksandra Zdravkovića, optuženog da je pucao u Beka. Dopunsku analizu veštak je radio zbog nejasnoća koje su se pojavile na prethodnom suđenju.\nVeštak Dragomir Vasiljević već je na sudu predstavio svoje nalaze i mišljenje o komunikaciji optuženog Zdravkovića. U pokušaju da diskredituju njegov nalaz, advokati odbrane iznosili su brojne primedbe što je dovelo do burne rasprave u sudnici.\nNa prošlom suđenju advokatica optuženog Zdravkovića zatražila je od veštaka objašnjenje u vezi sa jednim delom njegovog nalaza – o tome kako je Zdravkovićev telefon registrovala bazna stanica u Višnjici, a samo nekoliko minuta kasnije bazna stanica u Padinskoj Skeli.\nVeštak je tada rekao da to jeste čudno i ne želeći da spekuliše, zatražio je dodatno vreme da proveri nejasnoće.\nTo je u međuvremenu i uradio, a na današnjem suđenju zaključio je da je Zdravković bio u Višnjici i da je njegov telefon hvatao signal sa bazne stanice u Padinskoj Skeli iako on zapravo nije ni išao tamo.\nVasiljević je precizirao i još jednu stvar. U prvom nalazu naveo je da promena baznih stanica Zdravkovićevog telefona u noći pucnjave pokazuje da se on kretao iz Višnjice ka Padinskoj Skeli. Danas je, međutim, ispravio prethodni nalaz i rekao da ne isključuje mogućnost da kretanja nije bilo, već da je do promena baznih stanica došlo usled slabog signala.\nAdvokat optužene Maje Adrovac, Dalibor Katančević pokušao je, ispitujući veštaka, da od njega dobije priznanje da je pogrešio, ali u tome nije uspeo.\nAdvokat opomenut jer je vređao veštaka\nIako ga je pre oko mesec dana sudija kaznila sa 100.000 dinara zbog toga što je nalaz veštaka nazvao „budalaštinom“, advokat Katančević danas je nastavio sa optužbama i uvredama. Veštaka je optužio da je najnovije veštačenje radio na svoj ruku, bez naloga suda, govoreći da je reč o privatnom, odnosno svojevoljnom veštačenju.\nSvedočenje Ivana Adrovca\nIvan Adrovac koji je u Švajcarskoj osuđen na 14 godina zatvora zbog pljački zlatara u gradovima Zapadne Evrope, trebalo bi da putem Skajpa svedoči u ovom postupku na jednom od naredna dva ročišta.\nAdrovac je, međutim, u postupku za pokušaj ubistva Beka privilegovan svedok, jer je muž optužene Maje Adrovac, pa ima pravo da odbije da svedoči.\nOn će svakako biti uključen putem video poziva kako bi se o ovome izjasnio i, ukoliko to želi, odgovarao na pitanja prisutnih.\nSudija je Katančevića opominjala više puta, objasnivši da je veštak radio u skladu sa ranijim nalazima, a reagovala je i tužiteljka Snežana Đukić rekavši da ne može da sluša Katančevića da tako priča.\nOn joj je na to odgovorio da „stavi čep u uši“, a sudiji da mu zabrani pitanje ukoliko misli da treba.\nNakon optužbi iznetih na njegov račun, veštak je objasnio da je želeo da dođe do istinitog odgovora i da to što je ispravio svoje mišljenje ne vidi kao negativnu, već kao pozitivnu stvar.\n„Uvrede zaboravljam kada izađem odavde, to je sve deo života“, kazao je Vasiljević i dodao da svako ima svoju strategiju što, kako je rekao, razume.\nI ovo je advokat Katančević pokušao da iskoristi kao povod za uvredu pa je kazao da je reč o pokajničkom govoru veštaka, nazvavši ga više puta Šerlokom Holmsom.\nAdvokati su predložili sudskom veću da naloži novo veštačenje, što je sud odbio uz obrazloženje da za istim nema potrebe s obzirom na to da je veštak odgovorio na sva pitanja koja su bila sporna.\nPodsetimo, Vasiljevićevo veštačenje pokazalo je da je Zdravković dan pre pokušaja ubistva Milana Beka prestao da koristi svoj mobilni telefon i tada su aktivirane „specijale“ – telefoni korišćeni za tajnu komunikaciju. Sumnja se da je jednu „specijalu“ koristio Zdravković, a drugu muž optužene Maje Adrovac – Ivan Adrovac. Jedna osoba koja je koristila „specijalu” čekala je tri dana isped Bekove kuće, dok ga je druga osoba najverovatnije pratila. Detaljnije pročitajte u posebnoj vesti.\nPokušaj ubistva biznismena Beka dogodio se u novembru 2014. godine kada je na njega pucano ispred njegove kuće na Senjaku. Na licu mesta policija je pronašla čaure sa DNK tragovima Maje Adrovac i ona je uhapšena. Optužena je za pomaganje, iako je tokom istrage bila označena kao direktni izvršilac.\nU međuvremenu je uhapšen i Aleksandar Zdravković zbog sumnje da je pucao u Beka.


19. februar 2015. Predsednica Narodne skupštine u razgovoru sa izvestiocem Evropskog parlamenta za Srbiju\nPredsednica Narodne skupštine se sastala sa izvestiocem Evropskog parlamenta za Srbiju\nPredsednica Narodne skupštine Republike Srbije Maja Gojković sastala se danas sa izvestiocem Evropskog parlamenta za Srbiju Dejvidom Mekalisterom, koji je u poseti Srbiji u okviru pripreme za usvajanje rezolucije EP o napretku Srbije za 2014. godinu.\nGojković je izrazila nadu da će tokom posete izvestilac Mekalister steći dodatni uvid u napredak koji je Srbija ostvarila na putu ka Evropskoj uniji, kao i da će evropske institucije prepoznati značaj političkog momenta u Srbiji, odnosno posvećenost procesu evrointegracija.\nGojković je naglasila da Narodna skupština ima značajnu ulogu u procesu pridruživanja i da je uloga parlamenta aktivna i sadržajna.\nMekalister je istakao da bi otvaranje pregovaračkih poglavlja tokom ove godine bilo dobar signal za Srbiju, koja je, kako je naveo, ostvarila napredak.\nOn je rekao da je konsenzus u Narodnoj skupštini po pitanju članstva Srbije u Evropskoj uniji značajan za procese evrointegracija.\nSastanku je prisustvovao i šef delegacije EU u Srbiji Majkl Devenport. Mekalister će nakon sastanka sa Gojković u Skupštini Srbije razgovarati i sa članovima Odbora za evropske integracije, kao i sa predsednicima poslaničkih grupa.


NATO i Rusija 13. jula u Briselu - Sputnjik Srbija\n17:24 31 Maj 2020\n17:42 06.07.2016 (osveženo 17:44 06.07.2016) Preuzmite kraći link\nSastanak Saveta Rusija-NATO na nivou stalnih predstavnika održaće se u Briselu 13. jula i na njemu će se razmatrati situacija u Ukrajini i Avganistanu, izjavio je generalni sekretar NATO-a Jens Stoltenberg.\n„Odlučili smo da održimo sastanak Saveta Rusija—NATO na nivou ambasadora. Sastanak će biti održan 13. jula u sedištu NATO-a u Briselu, ubrzo nakon samita NATO-a u Varšavi“, navodi se u izjavi Stoltenberga.\nPrema njegovim rečima, „diskusija će biti usmerena na krizu u i oko Ukrajine i potrebe potpune implementacije Minskog sporazuma“.\n„Takođe ćemo razmatrati vojnu aktivnost, sa posebnim osvrtom na transparentnost i ograničavanje rizika, kao i bezbednosnu situaciju u Avganistanu“, izjavio je Stoltenberg.\nBrisel, Stoltenberg, Samit Rusija-NATO


SK ASI-MUR / СК АСИ-МУР / CS IAS-AIT / UC ASI-IWA : Preduslovi za vođenje antifašističke borbe\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 22 of Sep, 2021 [17:40 UTC]\nPreduslovi za vođenje antifašističke borbe\nPonedeljak 09. January 2006. [02:57:00 UTC] (2386 čitanja)\nOKVIR ZA RAZUMEVANJE TENDENCIJA FAŠIZACIJE I POJAVA ORGANIZOVANOG FAŠIZMA U SRBIJI\n- skica izlaganja na tribini »Fašistička pretnja« -\nFilozofski fakultet, Novi Sad, 9. novembar 2005. godine\nIstorija antifašističkog otpora u jugoslovenskim zemljama obuhvata neke od najznačajnijih momenata borbe za socijalnu emancipaciju, demokratsko organizovanje društva i afirmaciju ljudske slobode. Stoga je zauzimanje otvorene pozicije u odnosu na fašističke pojave uslov bez koga nema perspektive vođenja bilo kog tipa demokratske i progresivne politike.\nTokom tridesetih godina 20. veka u Jugoslaviji je težišno polje delovanja političke levice, prvenstveno komunističkih aktivista i aktivistkinja, bila borba protiv diktature kralja Aleksandra Karađorđevića i pojave domaćih fašističkih organizacija. Takođe, veliki broj antifašističkih dobrovoljaca iz Jugoslavije učestvovao je u Španskom građanskom ratu. Fašističku okupaciju zemlje 1941. godine pratile su mere terora širokih razmera, ali one nisu mogle da suzbiju opštenarodni otpor, oličen u partizanskoj borbi Narodnooslobodilačkog pokreta. Sukobi sa snagama kvislinškog aparata u okviru nemačkog i italijanskog okupacionog sistema, kao i sa drugim reakcionarnim snagama koje su stupile u kolaboraciju, bili su sastavni deo narodnog rata protiv fašizma. Vrednosti antifašističke borbe bile su uključene u posleratni projekat izgradnje socijalističkog društva (mada najčešće pod kontrolom političkog vrha), ali kada su se ekonomska i politička kriza zaoštrile krajem osamdesetih godina, uz otpočinjanje tzv. tranzicionih procesa, nacionalizam je doživeo ogroman porast, a grupe koje su osvojile vlast uzele su učešća u oživljavanju nekih fašističkih tradicija.\nProces urušavanja političkog sistema SFRJ doveo je do učvršćivanja režima koji su se temeljili na autoritarnom nacionalizmu, koji se samo uzgredno legitimisao demokratskim frazama, i otuda su se malo razlikovale svakodnevne političke prakse vladajućih konzervativaca u Hrvatskoj (Tuđmanova HDZ) i vladajućih socijaldemokrata u Srbiji (Miloševićeva SPS). Akutno otvaranje nacionalnog pitanja dovelo je do izbijanja rata čija su obeležja bila etnička, ali koji se suštinski bazirao na ekonomskim interesima, jer je od šarolike skupine ratnih profitera formiran značajan deo baze za organizovanje nove kapitalističke klase. U pripremama za rat, režimska propaganda suprotstavljenih strana raspiruje nacionalističku mržnju, proglašavajući Drugi svetski rat nedovršenim, pri čemu značajnu ulogu dobijaju snage kvislinške emigracije, čije delovanje iz vremena tog rata počinje da se glorifikuje.\nKada se govori o političkim pokretima iz kojih su regrutovani kolaboracionisti tokom Drugog svetskog rata u Jugoslaviji, treba istaći da su fašističke osobenosti najviše poprimili Hrvatski ustaški pokret, pod vođstvom Anta Pavelića i velikosrpski orijentisan Jugoslovenski narodni pokret Zbor, pod vođstvom Dimitrija Ljotića. Tokom okupacije, ustaše su zavele režim terora na teritoriji tzv. Nezavisne Države Hrvatske pod nemačkim i italijanskim protektoratom, sa sistemom konc-logora za istrebljivanje Srba, Jevreja i Roma, i prinudnom katolicizacijom uz podršku sveštenstva, a u cilju stvaranja rasno, etnički i konfesionalno čistog »hrvatskog životnog prostora«. S druge strane, Ljotićev Zbor, ideološki zasnovan na zalaganju za korporativno staleško uređenje države, na radikalnom antikomunizmu i antisemitizmu, sa značajnom komponentom misticizma srpskog pravoslavlja, od svog osnivanja 1935. godine, nije imao većeg uticaja u političkom životu Kraljevine Jugoslavije, sem delovanja na Univerzitetu, gde su aktivisti ovog fašističkog pokreta terorom nastojali da suzbiju delatnost komunističkih studentskih organizacija. Bitniju ulogu Ljotićeve pristalice dobijaju tek u periodu nemačke okupacije, kada su im dodeljene značajne funkcije u kvislinškom režimu okupirane Srbije, pod vladom generala Milana Nedića. U kvislinškom aparatu ljotićevci su imali posebnu ulogu, jer su raspolagali oružanim formacijama pod nazivom »Srpski dobrovoljački korpus«, koje su bile potčinjene nemačkim SS trupama, a čiji je osnovni zadatak bilo suzbijanje antifašističkog partizanskog ustanka, uključujući i sprovođenje okupatorovih masovnih represalija nad taocima. Posebno su se istakli kao saučesnici u nacističkom streljanju nekoliko hiljada građana Kragujevca, oktobra 1941. godine.\nKonzervativno-militaristički velikosrpski elementi koji su sačinjavali ono što se danas naziva četnički ili ravnogorski pokret, tokom Drugog svetskog rata su zauzimali poziciju koja je uglavnom varirala od pasivnosti do otvorene kolaboracije sa okupatorom. Dragoljub Draža Mihailović, kraljevski oficir koga je izbeglička vlada postavila za vojnog ministra, nije bio u stanju da koordiniše delovanje četničkih komandanata na terenu, no izvesno vreme je uspevao da u savezničkim krugovima održava lažnu sliku organizovanog i doslednog četničkog otpora nemačkom agresoru. U nastojanju da se politički profiliše delovanje labavo povezanih četničkih formacija nije se odmaklo dalje od ideološkog pravdanja zločina koje su četnici činili u Srbiji, Crnoj Gori i istočnoj Bosni, s pozicija antikomunizma i zalaganja za »etnički homogenu« Veliku Srbiju. Delovanje četnika u Drugom svetskom ratu, inspirisano konzervativnom ideologijom rojalizma, i pored genocidne prakse, nije imalo dominantna fašistička obeležja. Tokom rata je bilo sukobljavanja radi prestiža u nacionalističkom pokretu između četnika i ljotićevaca, u čemu se išlo i do međusobnih likvidacija, a surevnjivosti su se zadržale i u emigraciji na Zapadu, posle 1945. godine, kada su se delovi ovih kolaboracionističkih grupa povukli iz oslobođene Jugoslavije zajedno sa kolonama nemačkih vojnika.\nTek će se početkom devedesetih godina četništvo u Srbiji afirmisati kao preovlađujući idejni potencijal za razvoj fašističkih organizacija u novim društvenim okolnostima, rasplamsavanjem ratnih sukoba u Jugoslaviji. Intelektualni rad na prekrajanju istorije tokom osamdesetih imao je neposredne posledice na organizaciono-političkom planu u dekadi ratova. Inspiraciju za brojne kriminalne paravojne grupe, često povezane sa organima državne bezbednosti i parlamentarnim partijama, predstavljao je novousvojeni pozitivan odnos prema reakcionarnom nacionalizmu četnika i ljotićevaca. Fašistički motivi predstavljali su povod za brojne zločine nad civilnim stanovništvom počinjene tokom rata, a po okončanju rata je apologetski odnos prema zločincima postao jedan od najbitnijih motiva fašističkog organizovanja.\nOdnos vladajućeg režima i države prema ovim grupama i organizacijama bio je, tokom celog perioda od 1990. godine do danas, izrazito tolerantan i pragmatičan. Miloševićev režim je instrumentalno koristio fašističke organizacije kao rezervno sredstvo terora tokom svoje ratne politike. Posle smene režima 2000. godine, vladajuće partije propagiraju konzervativnu ideologiju »demokratskog nacionalizma«, u okviru koje se delovanje fašističkih organizacija predstavlja kao nešto potpuno normalno i politički legitimno, s obzirom na njihovu prevashodno antikomunističku orijentaciju. Sve jači politički uticaj Srpske pravoslavne crkve i njenog klerikalnog konzervativizma, predstavlja značajnu potporu delovanju ovih organizacija i grupa. Organizovani fašizam nastavlja da bude politička rezerva terora koja vladajućem režimu može poslužiti za amortizovanje talasa socijalnog nezadovoljstva naroda tokom perioda stabilizacije kapitalističkog sistema.\nUpotreba pojma fašizam u periodu posle Drugog svetskog rata pokreće mnoge teorijske kontroverze. Opravdane su zamerke na račun neselektivnog korišćenja termina »fašisti« u svrhu etiketiranja protivnika u svakodnevnoj političkoj propagandi. Međutim, zabrinjavajuća je težnja političke i stručne javnosti za skidanjem hipoteke fašizma sa izvesnih sadržaja društvenog, političkog i kulturnog života, koji baštine svoju formu i svoje tendencije od istorijski potvrđenih fašističkih uzora. Stoga je neophodno uložiti napor na formulisanju preciznih i operativnih kriterijuma upotrebe ovog pojma kako za političko-aktivističke tako i za stručno-istraživačke svrhe.\nZa potrebe ovakve analize veoma je važno pratiti transformisanje organizaciono-ideoloških formi evropskog fašizma posle njegovog vojnog poraza 1945. godine. U zemljama kapitalističkog Zapada ideološko jezgro fašizma sačuvano je putem organizovanja labave mreže najrazličitijih grupa, sa vrlo često protivrečnim motivima: od marginalnih političkih partija, preko međunarodnih udruženja, crkvenih organizacija, intelektualno-umetničkih kružoka i kulturno-propagandnih medijskih projekata, do aktivizma na Internetu. Za bivše socijalističke zemlje posle 1989. godine važe donekle različiti kriterijumi za prepoznavanje novih fašističkih tendencija. Fašistička ideologija koncentriše se oko nostalgije prema kvislinškim uzorima iz Drugog svetskog rata, a neretko konzervativni sadržaji iz predrevolucionarnog perioda poprimaju reakcionarnu fašističku dimenziju, budući da se oživljavaju u novom kontekstu, kao radikalan odgovor na iskustvo socijalističke modernizacije i internacionalizma, sa specifičnom funkcijom u tzv. tranzicionim procesima.\nImajući na umu prethodna pojmovno-terminološka preciziranja, pod izrazom »organizovani fašizam« trebalo bi podrazumevati konglomerat različitih formi reprodukovanja specifično fašističke ideološke matrice (što isključuje druge forme ekstremno desničarske političke prakse – prisutne u delovanju širokog kruga javnih struktura: od političkih stranaka do kulturnih ustanova i organizacija), za period koji karakteriše proces stabilizacije kapitalističkih odnosa u Srbiji.\n[ Vreme izvršavanja: 0.07 sekundi ] [ Korišćena memorija: 3.87MB ] [ 144 upita baze podataka ] [ GZIP Disabled ] [ Opterećenje servera: 0.29 ]


Sigurna kuca | Treninzi i seminari\nPočetna » UN protiv nasilja » Kalendar događaja i obuka » Treninzi i seminari\nKragujevac - stručni skup "Savetodavno-terapijske usluge u socijalnoj zaštiti - Tretman počinilaca nasilja u partnerskim odnosima kao nova usluga u socijalnoj zaštiti". Celodnevni stručni skup organizuje se u okviru projekta "Integrisani odgovor na nasilje nad ženama u Srbiji".\nČačak - treći prateći sastanak za implementaciju protokola o saradnji institucija na lokalnom nivou u cilju zaštite žena od nasilja. Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nNiš - regionalni međusektorski okrugli sto "Načelo oportuniteta - Psiho-socijalni tretman počinioca nasilja u porodicii partnerskim odnosima". Seminar se realizuje u okviru projekta "Integrisani odgovor na nasilje nad ženama u Srbiji".\nBeograd - trening za polaznike početne obuke na Pravosudnoj akademiji u oblasti diskriminacije i nasilja u porodici. Trening sprovodi Pravopsudna akademija Republike Srbije, a realizuje se u okviru projekta "Integrisani odgovor na nasilje nad ženama u Srbiji".\nKraljevo - drugi prateći sastanak za implementaciju protokola o saradnji institucija na lokalnom nivou u cilju zaštite žena od nasilja. Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nKragujevac - Centar E8 organizuje radionicu o digitalnom nasilju u Politehničkoj školi (Kosovska 8) u 13h. Radionica se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nVrdnik - Centar E8 u saradnji sa lokalnim partnerom, udruženjem Vrdničak, organizuje radionicu o digitalnom nasilju u prostorijama KUD Stevan Šalajić (ulica Milice Stojadinović Srpkinje bb), sa početkom u 17h. Radionica se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\nKikinda - Centar E8 u saradnji sa lokalnom Kancelarijom za mlade i Budi muško klubom Kikinda, organizuje radionicu o digitalnom nasilju u velikoj sali Kulturnog centra (Trg srpskih dobrovoljaca 23), sa početkom u 11h. Radionica se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“ koji zajednički sprovode UNICEF, UNDP i UN Women, a realizuje se u tesnoj saradnji sa programom Ministarstva prosvete, nauke i tehnološkog razvoja Škola bez nasilja.\n3. i 4. jul 2014.\nPančevo - Autonomni ženski centar organizuje dvodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n19. i 20. jun 2014.\nSjenica - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\n9, 10. i 11. jun 2014.\nIrig - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n9. i 10. jun 2014.\nKragujevac - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\nKragujevac - UNDP organizuje jednodnevni seminar "Građansko-pravna zaštita od nasilja u porodici" za sudije apelacionog suda.\n5, 6. i 7. jun 2014.\nSombor - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n4, 5. i 6. jun 2014.\nKruševac - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\nKnjaževac - Autonomni ženski centar organizuje jednodnevni seminar "Nevidljivi svedoci i dvostruke žrtve: Veza između nasilja nad ženama i i zlostavljanja dece". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n3, 4. i 5. jun 2014.\nPirot - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\nPirot - Autonomni ženski centar organizuje jednodnevni seminar "Nevidljivi svedoci i dvostruke žrtve: Veza između nasilja nad ženama i i zlostavljanja dece". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n3. i 4. jun 2014.\nIrig - Autonomni ženski centar organizuje dvodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nNovi Sad - UNDP organizuje jednodnevni seminar "Građansko-pravna zaštita od nasilja u porodici" za sudije apelacionog suda.\nKruševac - Autonomni ženski centar organizuje jednodnevni seminar "Nevidljivi svedoci i dvostruke žrtve: Veza između nasilja nad ženama i i zlostavljanja dece". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n27, 28. i 29. maj 2014.\nIvanjica - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n22, 23. i 24. maj 2014.\n19, 20. i 21. maj 2014.\n17. i 18. maj 2014.\nSombor - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nKruševac - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nIvanjica - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n16, 17. i 18. maj 2014.\nZrenjanin - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\nNiš - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n16. i 17. maj 2014.\nVranje - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n13, 14. i 15. maj 2014.\nPančevo - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n10. i 11. maj 2014.\nNiš - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nZrenjanin - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\nPirot - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n14, 15. i 16. april 2014.\nKragujevac - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n10. i 11. april 2014.\nPrijepolje - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n7. i 8. april 2014.\nČačak - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\nNiš - Pravosudna akademija organizuje jednodnevni seminar "Građansko pravna zaštita" za sudije i tužioce. Seminar je organizovan u okviru projekta "Integrisani odgovor na nasilje nad ženama u Srbiji".\n4, 5. i 6. april 2014.\nBeograd - Autonomni ženski centar organizuje trodnevni trening za vršnjačke trenerice o nasilju zasnovanom na rodu "Kreni od sebe - Budi aktivna u prevenciji rodno zasnovanog nasilja". Trening sprovode ekspertkinje iz Autonomnog ženskog centra, a realizuje se u okviru projekta "Integrisani odgovor na nasilje nad ženama u Srbiji".\n3, 4. i 5. april 2014.\nVranje - Centar E8 organizuje trodnevni trening za trenere u oblasti rodno zasnovanog nasilja. Trening se organizuje u okviru projekta „Prevencija rodno zasnovanog nasilja u lokalnim zajednicama – Menjaj pravila“ koji realizuje Centar E8 uz podršku Kancelarije UNICEF-a u Srbiji. Projekat je deo programa „Integrisani odgovor na nasilje nad ženama“, a realizuje se u saradnji sa programom Ministarstva prosvete, nauke i tehnološkog razvoja "Škola bez nasilja".\n3. i 4. april 2014.\nVrnjačka banja - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\nBeograd - UNICEF organizuje dvodnevni trening "Prevencija rodno zasnovanog nasilja" za mentore za prevenciju nasilja u školama. Seminar sprovode ekspertkinje i istraživačice iz Incest trauma centra i Centra za rodne studije. Seminar je podrška programu "Škola bez nasilja", realizuje se u okviru projekta "Integrisani odgovor na nasilje nad ženama u Srbiji", uz podršku Ministarstva prosvete, nauke i tehnološkog razvoja.\nBeograd - UNDP u saradnji sa Ministarstvom rada, zapošljavanja i socijalne politike organizuje jednodnevni seminar "Građansko pravna zaštita od nasilja u porodici - Izvršenje u porodično pravnim odnosima". Seminare moderiraju Mirjana Dimitrijević (sutkinjaa izvršnog odeljenja I Osnovnog suda u Beogradu) i Žaklina Kalac (načelnica odeljenja Novi Begrad u Gradskom centru za socijalni rad).\n27. i 28. februar 2014.\nLeskovac - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n25. i 26. februar 2014.\nVranje - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n20. i 21. februar 2014.\nKraljevo - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\nBeograd - Kriminalističko policijska akademija, u saradnji sa UNDP-em i Minstarstvom rada, zapošljavanja i socijalne politike organizuje jednodnevni seminar za policijske službenike PU Beograd, PS Voždovac\nKragujevac - Kriminalističko policijska akademija, u saradnji sa UNDP-em i Minstarstvom rada, zapošljavanja i socijalne politike organizuje jednodnevni seminar za policijske službenike PU Kragujevac\nBeograd - Kriminalističko policijska akademija, u saradnji sa UNDP-em i Minstarstvom rada, zapošljavanja i socijalne politike organizuje jednodnevni seminar za policijske službenike PU Palilula\nAlibunar - UNDP u saradnji sa Komisijom za rodnu ravnopravnost organizuje okrugli sto na temu “Uloga lokalnih mehanizama u borbi protiv nasilja nad ženama”.\n5 i 6. decembar 2013.\nKruševac - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\nBeograd - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\n12 i 13. novembar 2013.\nNovi Sad - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\nSubotica - UNDP organizuje prezentaciju programa koji pokreće novu uslugu u Subotici i Novom Sadu – „Tretman počinilaca nasilja u partnerskim odnosima“ u okviru projekta „Integrisani odgovor na nasilje nad ženama u Srbiji“\n17 i 18. oktobar 2013.\nParaćin - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n10 i 11. oktobar 2013.\nPrijepolje - UNDP organizuje dvodnevni trening za novinare/ke i urednike/ce o rodno osetljivom izveštavanju o slučajevima nasilja nad ženama. Seminar sprovode ekspertkinje i istraživačice iz oblasti rodne ravnopravnosti i medija.\n26 i 27. septembar 2013.\nKnjaževac - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n19 i 20. septembar 2013.\nPirot - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.\n25 i 26. jul 2013.\nIvanjica - UNDP organizuje dvodnevni seminar o multisektorskom pristupu zaštiti žena od nasilja, za opšte i specijalizovane pružaoce usluga na lokalnom nivou (centri za socijalni rad, zdravstvene institucije, školske ustanove, policija, tužilaštvo, sud i ženske nevladine organizacije). Seminare sprovode ekspertkinje iz Autonomnog ženskog centra.


B92 - Izbori 2012 - Šešelj najavljuje "krvavo proleće"\nLider SRS Vojislav Šešelj dobrovoljno je u Hag otišao dve nedelje pre ubistva prvog demokratski izabranog premijera Srbije Zoran Đinđića. Pred odlazak u Hag on je održao miting, na kom je rekao da će doći kraj vladavine amerikanaca i njihovih saveznika Đinđića i Koštunice. "Okupatori (Đinđić i Koštunica) će morati uskoro da odu a srpski izdajnici će pred sud naroda", kazao je , između ostalog Šešelj.\nSrbija je pod mafijaškim režimom, unakazili su jei upropastili, Srbijom upravlja najgori ološ, Zoran Điinđić, Goran Svilanović ...kazao je Šešelj.\n"Ali ološ će morati na dno reke, gde mu je i mesto. Đinđić pobeže u Frankfurt, njegov Bagzi na Đinđića naleteo kamionom, pa misli Đinđić da može 12 godina da intenzivno posluje s mafijom, da učestvuje u svim mafijaškim delatnostima, a sad po nalogu Amerikanaca tako jednostavno da otpiše mafiju. E, ne može! Đinđić mora da podeli sudbinu sa svojim mafijašima, sa svojim Surčincima, sa svojim Bagzijem", kazao je tada Šešelj pred okupljenim građanima.\nŠešelj je u februaru 2003. najavio i krvavo proleće u Srbiji i posle pokušaja atentata na Đinđića kod hale "Limes" odmah otišao u Hag. Podsetimo, jedan od glavnih učesnika u tom pokušaju atentata bio je upravo Dejan Milenković Bagzi.\nDrugi atentat na Đinđića izvršen je 12. marta, kada je premijer Srbije upucan snajperom ispred zgrade Vlade.\nZbog takvih okolnosti pominjala se i mogućnost da Šešelj, ako se vrati iz Haga u Srbiju, bude saslušan, u okviru istrage o pozadini ubistva premijera Đinđića.


Evropski satovi kasne zbog spora Srbije i Kosova › Made-in-Germany.rs\nŠirom Evrope satovi priključeni na strujnu mrežu kasne 5 do 6 minuta, jer je zbog spora Srbije i Kosova frekvencija u kontinentalnoj strujnoj mreži ispod potrebnih 50 herca, a ovo kašnjenje će se verovatno još i povećavati, pišu nemački mediji.\n„Od sredine januara na evropskom tržištu struje postoji rupa u snabdevanju. Zbog stalnog političkog konflikta između Srbije i Kosova odatle teče manje struje u mrežu na koju je priključeno 25 zemalja od Turske do Holandije”, saopštilo je evropsko Udruženje strujnih mreža „Entsoe“, uz ocenu da prekid u snabdevanju nema teške posledice, jer je u pitanju samo nekoliko stotina megavata.\n“Struja iz Srbije i sa Kosova nije toliko važna da bi zbog nje moglo da dođe do totalnog prekida. Zbog oscilacija u frekvenciji u industriji nije bilo smetnji, pa ni u aluminijumskoj proizvodnji koja troši mnogo struje. Ipak, te su oscilacije dovoljne da poremete satove kojima je na frekvenciji ispod 50 herca potrebno više vremena da „izbroje“ 50 oscilacija”, prenosi „Frankfurter algemajne cajtung“.\nFrekvencija strujne mreže nikada nije stabilna i oscilacije se stalno dešavaju. Kada frekvencija padne ili pređe 50 herca, energetske mreže prilagođavaju snabdevanje strujom, a prema evropskim pravilima to važi i za Balkan. Međutim, Kosovo skladišti premalo struje, a Srbija odbija da popuni tu rupu.\n„Špigel onlajn“ citira Jutu Hanson sa Tehničkog univerziteta u Darmštatu, koja kaže da na području Srbije, Crne Gore i Makedonije nema ravnoteže u strujnoj mreži, što tehnički znači da se padovi u toj zoni izjednačavaju strujom iz evropske mreže“.\nOd MiG na 08/03/2018 / AKTUELNO / Ostavite komentar


Bravarski zanat i umetnost u službi društveno odgovornog poslovanja | Brend Magazin\nKompanija SUNCE osnovana je 1929. godine kao mala porodična radionica za izradu bravarije. Osnivač Aleksandar Marinković bio je poznat bravar – majstor vrhunskog zanata čije ograde i danas krase grad na Lepenici i svedoče o dugoj tradiciji izuzetnog kvaliteta.\nDruštvena odgovornost za SUNCE predstavlja način poslovanja. Kompanija SUNCE je dobitnik Evropske i više nacionalnih nagrada za društveno odgovorno poslovanje i korporativnu filantropiju. Smatraju da je njihov cilj, kao neraskidivom delu društvene zajednice, da podrže njen razvoj i jačanje, što se posebno odnosi na ranjive socijalne kategorije.\nNjiova težnja da doprinesu lokalnoj zajednici kroz različite programe fokusirana je na sledeće aktivnosti:\nZapošljavanje osoba sa invaliditetom: SUNCE sarađuje sa nevladinim organizacijama, udruženjima i asocijacijama osoba sa invaliditetom i sa velikim zadovoljstvom daje svoj doprinos u zapošljavanju osoba sa invaliditetom. Kroz program “SUNCE za svetliju budućnost” koji je dobio Evropsku nagradu za društvenu odgovornost, omogućavamo i radnu praksu studentima koje su osobe sa invaliditetom. SUNCE kao poslodavac bez predrasuda želi da bude primer drugim kompanijama i da ih ohrabri u angažovanju osoba sa invaliditetom.\nZaštita životne sredine: Kroz program “GenijEnergije” SUNCE radi na širenju informacija o značaju efikasnog korišćenja energije i ograničenih prirodnih resursa. SUNCE stolarija ima jaku ekološku konponentu, zato smatramo da je naš zadatak i da kontinuiranim informisanjem o načinima uštede energije utičemo na očuvanje životne sredine. Program “GenijEnergije” je kao primer dobre prakse naveden u “Vodiču za odgovorno preduzetništvo” u okviru projekta “Odgovorno poslovanje u malim i srednjim preduzećima”.\nProgram stručne prakse za studente: Program pomoći mladim diplomcima fakulteta da steknu radno iskustvo i upoznaju svet rada organizuje se u SUNCU i nekoliko puta godišnje. U okviru prakse studenti se upoznaju sa poslovanjem u modernom preduzetničkom okruženju. Studentima je u SUNCU omogućeno usavršavanje i sticanje prakse, kao i izrada studija slučaja, seminarskih, diplomskih i drugih akademskih radova.\nSponzorisanje Dečijeg doma “Mladost”, škola i obdaništa: SUNCE kroz finansiranje najrazličitijih aktivnosti pomaže i najmlađe. U SUNCE prozorima ogledaju se osmesi mnogobrojnih mališana iz kragujevačkih škola, obdaništa i doma. Kroz program “SUNCE za svetliju budućnost” koji je dobio Evropsku nagradu za društvenu odgovornost, omogućavamo i radnu praksu studentima iz hraniteljski porodica i Dečijeg doma Mladost i mladima u teškim životnim okolnostima.\nDruštveno odgovorno poslovanje za mala i srednja preduzeća u centralnoj, južnoj i istočnoj Evropi: Kompanija SUNCE učestvovala je u programu “Društveno odgovorno poslovanje za mala i srednja preduzeća u centralnoj, južnoj i istočnoj Evropi” u organizaciji UNIDO. Program se odnosio na uvođenje brojnih poboljšanja u procese vezane za zaštitu životne sredine, produktivnosti i upravljanja radnim okruženjem. Projekat je bio veoma uspešan o čemu govori i činjenica da je urađena i studija slučaja objavljena od strane UNIDO.Jedan od ciljeva CSR koncepta kompanije SUNCE je da bude i primer drugim kompanijama i poslodavcima, i širi ideju da je samo društveno odgovoran biznis dobar biznis\nIzvor: Sunce Marinković\nPrethodni postHumanošću protiv gladi putem Banke hrane\nSledeći postOtvoren konkurs Telenor fondacije pod nazivom „Zamisli sve“


srbijasport.net - Vesti - Vazduhoplovstvo - Zavidni rezultati u Aero klubu Trstenik\n08.08.2020 Dragan Ivanović\nMeđu najuspešnijim i najboljim klubovima u Republici Srbiji je i trstenički Aero klub, koji je do sada postigao izuzetne rezultate u okviru aktivnosti i na takmičenjima na državnom nivou. Aerodrom je zahvaljujući upornosti i angažovanju uprave Aero kluba, u potpunosti opremljen signalnim uređajima, što predstavlja jednu od većih kapitalnih investicija.\n- Uspeli smo da obezbedimo materijalna sredstva od svojih članova i domaćinskim odnosom i ponašanjem uspeli da kupimo i budemo vlasnici avion ’’Piper 28’’. Ovaj avion prevozi pet putnika tako da Trstenik sve više postaje centar male biznis avijacije. Kriza se i u našem klubu osećala svih ovih godina, trudili smo se na sve moguće načine da je prevaziđemo. U svemu tome imamo veliku podršku Ministarstva odbrane Republike Srbije za sve što radimo.\nNe dugujemo nikome ništa, sve dugove smo izmirili i sada je sve u vlasništvu kluba. Ostvarili smo planove koji su ranije bili zacrtani, ali zbog prisutne krize nisu bili realizovani. Da napomenem na kraju da smo u organizaciji našeg Aero kluba i fondacije ’’Pilot Mihajlo Petrović’’, održali takmičenje u reli letenju Memorijal ’’Pilot Mihajlo Petrović’’. Zahvaljujem se svima ovim putem učesnicima i pobednicima i čestitam im postignute uspehe’’, rekao je Goran Bošković predsednik Aero Kluba Trstenik.\nVazduhoplovstvo Srbija Rasinski okrug Trstenik


Srbija nadigrala Japan\nRadio Šumadinac > Forum > OPŠTI FORUMI > Sport > Rukomet > Srbija nadigrala Japan\n09.12.2015 21:20 #1\nŽenska rukometna reprezentacija Srbija ostvarila je prvu pobedu na Svetskom prvenstvu u Danskoj, pošto je savladala selekciju Japana sa 27:22 (11:8) u četvrtom kolu A grupe. Najefikasnije u timu bile su Stojiljkovićeva i Krpež sa po pet golova. Rukometašice Srbije meč protiv Tunisa igraju u petak od 18.30.\nSrbiju je do pobede predvodila Katarina Krpež sa šest golova, dok je Jovana Stojiljković postigla pet. U selekciji Japana istakla se Jui Sunami sa pet golova.\nU prvom poluvremenu je viđena izjednačena igra i dosta neizvesnosti u kom nijedna selekcija nije uspela da stekne osetniju prednost.\nPočetak drugog dela igre nastavljen je u istom ritmu, međutim, Srbija je vremenom, najviše zahvaljujući organizovanom i brzom napadu, kao i odbranama Jovane Risović, počela da stiče prednost.\nDo kraja susreta izabranice Saše Boškovića su odigrale koncentrisano i na kraju došle do prvog trijumfa na šampionatu sveta.\nOvom pobedom Srbija je došla nadomak plasmana u osminu finala takmičenja, a za to će im biti potrebna pobeda protiv Tunisa.\nSrbija je u dosadašnjem toku Svetskog prvenstva odigrala nerešeno sa Crnom Gorom, a poražena je od Mađarske i Danske.\nIzabranice Saše Boškovića će narednu utakmicu, poslednju u grupnoj fazi, odigrati u petak od 18.30 protiv Tunisa\nCrna Gora – Tunis 37:16\nSrbija – Japan 27:22\nMađarska – Danska (20.45)\nTabela: Crna Gora 7, Danska 6, Mađarska 4, Srbija 3, Japan 2, Tunis 0.\nZadnji Post: 28.10.2014, 19:26\nZadnji Post: 26.08.2014, 20:05\nZadnji Post: 29.03.2013, 12:21


U prodaji je fantastična vila u elitnom delu Beograda, na Dedinju, LUX kategorije.\nUz prvoklasnu gradnju, vlasnik može uživati u privatnosti i komforu koje nudi ovaj objekat.Izgradjen u starom engleskom stilu, pripada nizu najlepsih porodicnih dedinjskih vila.\nSa prozora i terasa se pruža prelep pogled na vrt i panoramu srpske prestonice.Na placu od 12 ari, razmešteno je šest apartmana ukupne površine 1500m2, 4 garaze i 7 parking mesta.\nSistem za kontrolu pristupa i video nadzor garantuju bezbednost stanara.Klimatizacija je uredjena po principu multi sistema. Kuhinje su potpuno opremljene kao i sva kupatila sa podnim grejanjem. Svaki apartman ima sopstvenu potrošnju gasa i vode.


MUP: Navodi o nasumičnom legitimisanju gradjana posle protesta apsolutna izmišljotina – NovostiDana.rs\nMUP: Navodi o nasumičnom legitimisanju gradjana posle protesta apsolutna izmišljotina\nNačelnik Policijske uprave za grad Beograd Milan Stanić odbacio je danas kao „apsolutne izmišljotine“ navode da su posle sinoćnjeg protesta „Jedan od pet miliona“ policajci „nasumice legitimisali gradjane po ulicama zbog lepljenja nalepnica“.\nNavodeći da je „opštepoznato“ da prilikom održavanja protesta na ulicama Beograda „gotovo i da nema policijskih službenika“, u skladu sa procenom da na njima neće biti narušavanja javnog reda i mira, Stanić je potvrdio da su policajci sinoć legitimisali koordinatorku protesta Jelenu Anasonović koja je sa još nekoliko osoba lepila plakate na Skupštini Beograda ali i dodao da su joj vratili dokumenta pošto su utvrdili da je reč o „političkim aktivnostima učesnika skupa“.\n„Policajci su tom prilikom legitimisali Jelenu Anasonović i utvrdili da je reč o političkim aktivnostima učesnika skupa nakon samog skupa i vratili joj dokumenta i nisu imali nikakvih drugih postupanja prema pomenutim licima, kao ni drugim osobama na drugim lokacijama u Beogradu u vezi sa navedenim aktivnostima“, kazao je Stanić a preneo MUP.\nStanić je dodao da je koordinatorka protesta tokom razgovora sa službenicima Policijske stanice Stari grad rekla da nema „nikakvih primedbi“ na postupanje policije i pozvao nju i „sve druge da ukoliko imaju bilo kakvu pritužbu na postupanje policijskih službenika, istu podnesu Policijskoj upravi za grad Beograd“, koja će kako je rekao, postupiti po Zakonu o policiji.\nOn je apelovao na učesnike javnih skupova da prilikom sprovodjenja svojih političkih aktivnosti ne lepe plakate i ostali materijal na policijska vozila i time kako je rekao, „oštećuju državnu imovinu“.\nKoordinatorka protesta Jelena Anasonović izjavila je juče da je posle protesta sa još nekoliko ljudi krenula od Doma Narodne skupštine ka centru Beograda, a da ih je kod Skupštine grada zaustavila patrola policije, jer su lepili nalepnice sa, kako je rekla, „lažima Aleksandra Vučića“.\nOna je za televiziju N1 kazala da su zaustavljeni gradjani, nakon što je policija odbila da vrati dokumenta legitimisanoj devojci, upitali da li postoje dvostruki aršini i hoće li onda uhapsiti sve one koji su lepili nalepnice tokom večerašnjeg protesta.


Toronto slavio kod šampiona, došao na korak od istorije | MONDOBA\nToronto Golden Stejt 105 92 Toronto na pobjedu od prstena NBA lige\n2. July, 14:52\nToronto slavio kod šampiona, došao na korak od istorije 0 Podijeli Podijeli na facebook Podijeli na twitter Podijeli na viber Pošalji na mail\n08.06.2019. / 09:09\nToronto slavio kod šampiona, došao na korak od istorije\nAutor mondo.rs 08.06.2019. / 09:09\nReptorsi, predvođeni Lenardom, pobijedili u Orakl Areni, i sada ih samo još jedan trijumf dijeli od prvog šampionskog prstena NBA lige\nKošarkaši Toronta upisali su pobjedu protiv Golden Stejta na gostovanju u Oklendu, rezultatom 105:92, čime su stigli na korak od istorijskog uspjeha.\nTim iz Kanade sada vodi 3:1 u finalnoj seriji i potrebna im je samo još jedna pobjeda kako bi prvi put osvojili NBA trofej.\nAktuelni šampioni, Golden Stejt Voriorsi, bez pomoći Kevina Durenta, uspjeli su da pariraju raspoloženim gostima samo u prvoj četvrtini, koju su dobili 23:17, ali su Kavaji Lenard i ekipa nakon toga preuzeli stvari u svoje ruke i preokrenuli tok meča.\nKljučnu prednost napravili su u trećoj dionici, kada su kaznili svaku grešku domaćina i "prazan hod" u njihovoj igri, i otišli na "plus 14" što je bilo nedostižno za Voriorse, kojima nije pomogao ni povratak Kleja Tompsona.\nLenard je bio vođa tima iz Kanade sa 36 poena (šut za tri 5/9), 12 skokova, dve asistencije, četiri ukradene lopte i blokadom.\n"Ja ne igram herojsku košarku. Ne igram za navijače, već da pobijedim. Ne pokušavam da rušim rekorde, šta god da piše na semaforu, moj cilj je samo da pomognem svom timu da ostvari trijumf", rekao je vođa Reptorsa poslije meča.\nUz njega istakli su se i Serž Ibaka koji je sa klupe ubacio 20 poena, Paskal Siakam dodao je 19, Kajri Lauri 10, uz sedam asistencija, a Mark Gasol završio je duel sa učinkom od devet poena i sedam uhvaćenih lopti.\nKod Golden Stejta Klej Tompson ubacio je 28, Stef Kari 27 poena uz šest asistencija, a Drejmond Grin postigao je 10 pogodaka, imao devet uhvaćenih lopti i 12 asistencija, uz dvije blokade.\nGolden Stejt, šampioni NBA lige, sada su na koljenima, blizu predaje prstena koji su osvajali tri puta u posljednje četiri godine.\nFinalna serija seli se u Toronto, gdje će Reptorsi imati priliku da završe kompletan posao u noći između ponedjeljka i utorka kada je na programu peti meč, od tri časa po srednjeevropskom vremenu.\nNBA liga finale\nUpravo gledate Progres, revolt, migracije i autorefleksija - ujedinjeni u "Rekonstrukciji" 0 Video Pre 3 min Četiri pogleda na umjetničku scenu Republike Srpske.


Konkurs za dodelu stipendija Grada Beograda najboljim učenicima i studentima\nKonkurs za dodelu stipendija Grada Beograda najboljim učenicima i studentima raspisan je danas, a rok za dostavljanje prijava je narednih 15 dana, rekao je gradski sekretar za obrazovanje i dečju zaštitu Slavko Gak.\nStipendije za učenike i studente sa invaliditetom su dodeljene krajem prošle godine u iznosu od 4,6 miliona dinara, a ovo je drugi deo konkursa kojim ćemo dodeliti još 146 stipendija u vrednosti od 16,8 miliona dinara, rekao je Gak.\nOn je objasnio da je ove godine kao novina uveden i kriterijum socijalno-ekonomskog statusa porodice učenika i studenata, s obzirom na to zbog virusa korona nisu održavana školska takmičenja koja su se svih prethodnih godina bodovala na konkursu, prenosi Beoinfo.\nPo završetku konkursa dodeliće se 35 stipendija učenicima srednjih škola, 30 stipendija učenicima gimnazija i srednjih stručnih škola, pet stipendija učenicima umetničkih škola, i 111 stipendija studentima visokoškolskih ustanova.\nUčenici srednjih škola dobijaju 10.000 dinara mesečno, dok stipendija za studente iznosi 12.000 dinara i isplaćuje se u deset jednakih mesečnih rata.


Drugačija slika Srbije - Danas\nArhiva » Vesti » Danas 18.03.2017\nDanas subota, 18. mart 2017. | Piše: D. Eraković Piše: M. Mil\nI dok se u ogromnoj većini medija u Srbiji daje izrazito velika prednost predsedničkom kadnidatu i još uvek aktuelnom premijeru Aleksandru Vučiću, u šabačkim medijima daje se sasvim drugačija slika Srbije.\nRTV Šabac od ponedeljka svoju ekskluzivnu emisiju "Necenzurisano", koju vodi Antonela Riha, prebacila je od ove sedmice na svakodnevno emitovanje od deset časova, sa reprizom u 14 časova.\nU ovoj emisiji gostovali su predsednik SANU Vladimir Kostić, profesori Miodrag Zec, Ratko Božović kao i brojni drugi eminenti javni i kulturni poslenici. Naravno, emisija je otvorena i za novinare sa kritičkim mišljenjem, a prvi gost u novom formatu bio je urednik Danasa Draža Petrović. Odnedavno petkom uveče je na programu špageti istern "Dobar, rđav", a gosti su bili reditelj Kokan Mladenović, Beli Preletačević, pevač Vlado Georgijev. Tu je i emisija iz "Obrnute ekonomije", gde je redovni gost Dragan Vujadinović.\nU redovnim informativnim emisijama koriste se prilozi iz N1, ili listova Vreme i Danas. Radio Šabac na svoj način učestvuje u političkom životu jer se već dve decenije emituje "Čivijaška vrteška" gde ne manjka oštre satire i dobrog humora. RTV "As" takođe je otvorena za kritička mišljenja, a pogotovo u kultnoj emisiji "Aktuelna tema" koju vodi Hanibal Kovač. Ovde su gosti bili: Sanda Rašković Ivić, Boško Obradović, Vojislav Šešelj, Zoran Živković.. Dva nedeljnika - Glas Podrinja i Podrinske imaju brojne napise kritički intonirane o kojima se na sasvim drugi način govori o sadašnjim "uspesima vlasti". Podsetimo i to da je ovde na konkursu za medijske projekte iz budžeta je izdvojeno 40 miliona dinara, a komisiju su sačinjavali eminentni novinari.\nAleksandar Vučić Šabac\nGepardi mjauču, pacovi se smeju kad ih golicate...\nStudenti FDU na saslušanju, građani se okupili ispred suda\nBIRN: Donacije SNS predmet tužilaštva\nPoljska se povlači iz aranžmana sa MMF-om


Naslov: Najbolje Apple aplikacije u 2014. godini! Pet 26 Dec - 0:18\nKompanija Apple tradicionalno je predstavila godišnju listu najboljih aplikacija dizajniranih za paletu Apple proizvoda.\nNaslov: Iskopirajte stil poznatih zvezda sa ovom aplikacijom! Sub 27 Dec - 21:24\nMlada američka kompanija The Take, koju su formirala tri inženjera i učenika trgovačke škole u Kolumbiji i Njujorku, napravila je aplikaciju The Take koja registruje odeću i odevne detalje popularnih javnih ličnosti i korisnicima omogućava da se obuku poput njih, upućujući ih gde mogu da kupe te odevne predmete.\nAplikacija čak omogućava da se oni pronađu po sniženim cenama, objavio je francuski dnevnik "Figaro".\nThe Take (D tejk) se, međutim, ne zaustavlja na odeći i odevnim detaljima, već identifikuje i nameštaj, restorane, hotele i skoro sve što se pojavi na ekranu. Obuhvatajući skoro 119 filmova i oko 90.000 registrovanih proizvoda i lokaliteta, aplikacija je već dostupna u Appleovoj prodavnici "App store", a trebalo bi uskoro da bude i u operativnom sistemu "android".\nAmerička kompanija, međutim, ne namerava da se na tome zaustavi i želi da proširi postupak i na druge formate, osim video sadržaja, a razvijaće i neke personalizovane proizvode za neke američke studije.\nSve je, međutim, počelo od koncerta Kanje Vesta.\n"Dobio sam ideju za aplikaciju "The Take" tokom jednog od njegovog pojavljivanja na dodeli MTV nagrada "MTV Videos Music Awards" 2010. godine", objasnio je Tajler Kuper, kreator "tejka". "Kontrast između njegovog crvenog odela i bele scene privukao je moju pažnju , a kada sam obavio pretagu na Google da bih video ko je to napravio nisam ništa našao", precizirao je Kuper.


Seniori Atletskog kluba APATIN ekipni šampioni Srbije u krosu i još jedna medalja Đure Borbelja na prvenstvima države u 2021.\nS leva: Pešić, Stajić, Borbelj, Firulović, Čegar\n* Nakon odlično organizovanog prošlonedeljnog jubilarnog međunarodnog 25. Apatinskog Dunavskog polumaratona, članovi Atletskog kluba Apatin nastavili su sa nastupima na takmičenjima iz kalendara Srpskog atletskog Saveza. U Somboru je u subotu 23. oktobar u tehničkoj organizaciji ARK Somaraton, Sportskog saveza Sombora i Grada Sombora, održano pojedinačno i ekipno Prvenstvo Srbije u krosu, u kojem je učestvovalo više od 200 takmičara i takmičarki iz 38 atletskih klubova\nAtletski klub Apatin na Prvenstvu Srbije nastupio je u seniorskoj konkurenciji, u trci na 10.000 metara, koja je bila jedna od najmasovnijih i najkvalitetnijih do sada, gde se na startu pojavilo 26 takmičara iz 12 klubova, među kojima i četiri člana Atletskog kluba Apatin, Đuro Borbelj, Denis Firulović, Miroslav Pešić i Aleksandar Stajić.\nU ekipnom plasmanu gde su se bodovala po najbolja trojica takmičara iz svakog kluba, prvo mesto i šampionsku titulu osvojio je Atletski klub Apatin sa 24 boda, ispred ekipe Atletskog kluba Leposavić koji su osvojili drugo mesto sa 29 bodova i trećeplasirana ekipa AK Hajduk Maraton tim Kula sa 31 bod, četvrto mesto zauzela je AK Crvena Zvezda Beograd sa 47 bodova, dok je petoplasirana ekipa AK Sprint Badovinci sa 72 boda.\nNajuspešniji u pojedinačnom plasmanu u ekipi AK Apatin bio je Đuro Borbelj koji osvojio bronzanu medalju iza sjajnih trkača Miloša Maleševića iz Inđije i Mirka Maune iz Sremske Mitrovice, odličnu trku istrčao je i Denis Firulović koji je osvojio 6. mesto, hrabru trku istrčali su Miroslav Pešić koji je zauzeo 15. mesto i Aleksandar Stajić koji je bio 17. Ovo je Atletskom klubu Apatin i Đuri Borbelju treća medalja sa seniorskih državnih prvenstava u 2021. godini.\nAtletski klub Apatin organizuje i besplatnu školu atletike za najmlađe sugrađane tri puta nedeljno. u maloj sali OŠ "Žarko Zrenjanin", ponedeljkom i sredom od 17:30 do 18:45 časova i subotom od 10:00 do 11:15 časova, informacije u vezi sa treninzima mogu se dobiti preko email adrese:\nili na telefon: 064 0110222.\n- U dodatku pogledajte još nekoliko islustrativnih fotografija sa minulih takmičenja u Somboru -\nViše iz ove kategorije « Međunarodna biciklistička trka "Juniori kroz Vojvodinu"\tKarate klub Somborac najuspešniji na Internacionalnom turniru u Novom Sadu »


IO FSS: Baraž od sezone 2013/14, odbijen predlog o pet stranaca\nIzvršni odbor Fudblaskog saveza Srbije odlučio je da se od sezone 2013/14. uvede baraž za ulazak u Superligu. Od te sezone u Superligi neće moći da igraju klubovi koji nemaju stadion sa reflektorima.\nKaradžić: Novi Pazar će biti treći po gledanosti u Superligi\nPredsednik Fudbalskog saveza Srbije Tomislav Karadžić je posle odluke Izvršnog odbora da Novi Pazar zauzme mesto BASK-a u Superligi Srbije rekao da očekuje da će publika u velikom broju gledati mečeve novog superligaša.\nAdžić: Brazilski napadači preskupi za srpske ekipe\nSportski direktor Crvene zvezde Ivan Adžić potvrdio je da će se Vinisijus Pačeko uskoro priključiti crveno-belima, ali nije komentarisao spekulacije da dovodi još jedno pojačanje iz Brazila. Ono što je sigurno je da čak i postoji još jedan igrač, on neće igrati u napadu.\nStepanović: Nemci će pobediti Ganu sa 2:0\nSrbiji kazna zbog navijača\nNepotreban incident na utakmici Srbija - Novi Zeland (0:1) u Klagenfurtu, kada su petorica navijača „orlova“ upala na teren i izazvala petominutni prekid, doneće novu kaznu za FSS i odneti iz kase nekoliko hiljada evra - kaže Zoran Laković, generalni sekretar FSS, koji je sa predsednikom Tomislavom Karadžićem prisustvovao probi reprezentacije pred Mondijal.\nCrvenu zvezdu sele sa „Marakane“\nNajava disciplinskog sudije FSS Slobodana Pajovića da će incident na utakmici Crvena zvezda – OFK Beograd, kada je navijač Igor Vrević ranjen vatrenim oružjem, biti sankcionisan po hitnom postupku, dobiće odgovor danas.\nLjupko Petrović: Mihin rizik\nIzjava Siniše Mihajlovića da su Crvena zvezda i reprezentacija Srbije na listi njegovih prioriteta odmah iza Intera nije iznenadila njegovog bivšeg učitelja Ljupka Petrovića.\nJanković: Đurić me nije zvao\nPredsednik Partizana Đurić me nije zvao, niti je bilo ko iz njegovog kluba insistirao na direktnom prenosu utakmice Crvena zvezda – Vojvodina. Mi poštujemo ugovor koji smo potpisali sa RTS-om i zastupamo interese klubova, pa to ne bi ni imalo svrhu – kaže za “Blic” Miodrag Janković, generalni sekretar Zajednice superligaša.\nDujković: Adžić i Lukić se igraju s legendama\nRazgovarao sam sa Vladimirom Petrovićem iste večeri kad je smenjen, dakle u subotu uveče. Bio je iznenađen i duboko razočaran, jer nije znao šta mu se sprema. Bilo je signala sa raznih strana da se čeka prvi kiks pa da ga zamene Dostanićem i to se dogodilo - kaže Ratomir Dujković, nekadašnji Pižonov saigrač i aktuelni selektor mlade reprezentacije.\nVukadinović ne dolazi u Partizan zbog Zvezde\nGroznica subotnjeg popodneva već zahvata Gornjomilanovčane. Dragoljub Vukadinović, član Izvršnog odbora Partizana i većinski vlasnik „Metalac holdinga“, rešio je da narednih dana ne dolazi u Beograd kako se to ne bi dovelo u vezu sa predstojećom utakmicom Metalca protiv vodeće Crvene zvezde.\nKaradžić traži zaštitu posle pretnji Lukića\nNa jučerašnjoj sednici Izvršnog odbora predsednik FSS Tomislav Karadžić naveo je da je imao preteći poziv predsednika Crvene zvezde Vladana Lukića koji se ticao nekih penala i utakmica i da je sve izrečeno prijavio nadležnim organima. Ovu informaciju preneo je u današnjem izveštaju „Sportski žurnal“, na osnovu navodne izjave Karadžića pred članovima najvišeg tela Saveza.\nNavijači pevaju Panteliću\nJoš jedan trijumf zahuktalog Ajaksa i još jedna predstava za pamćenje reprezentativca Srbije Marka Pantelića. Asistencijom za drugi gol i realizacijom za 3:0 dugokosi ekszvezdaš otvorio je svom klubu put do trijumfa nad velikim PSV-om (4:1) i kvalifikacijama za Ligu šampiona.\nSudija Gogić prošao bez kazne zbog penala\nMiodrag Gogić je na utakmici Crvena zvezda - Jagodina (1:0) sudio u duhu propisa, zaradio ocenu dobar i nije bilo razloga da bude kažnjen - kaže Staniša Beljin, predsednik komisije FSS za analizu suđenja, obrazlažući stav zauzet u petak u Beogradu.\nMartinović: Na leto idem u Istanbul\nMilan Martinović, prvotimac fudbalskog kluba Dijarbakir, kaže da se u tom gradu nadomak granice sa Iranom, udaljenom oko 150 kilometara od zone potresa koji je juče ujutro zadesio istočnu Tursku, udar nije osetio. Stradala je oblast Elazig udaljena 550 kilometara od Ankare, a Martinovićeva ekipa trenutno se nalazi na mini pripremama u Istanbulu.\nSnimak nereda najduže tri sekunda\nSavet za sprečavanje nasilja u sportu predložiće Republičkoj radiodifuznoj agenciji da emitovanje snimaka nasilja navijača traje najviše tri sekunde. To je jedna od mera koje će u medijima ograničiti emitovanje i objavljivanje sportskog nasilja - kaže ministarka omladine i sporta Srbije Snežana Samardžić-Marković.\nJovanović čeka Krasića na leto u Liverpulu\nNovi obrt u slučaju Milana Jovanovića: as Standarda je prekjuče prošao lekarske preglede na „Enfild roudu“ i praktično postao igrač Liverpula uprkos najavama da će klub odustati od njega zbog moguće tužbe menadžera Stojadinovića. Uz njega još jedan srpski reprezentativac je blizu odlaska u veliki engleski klub. Reč je o asu moskovskog CSKA Milošu Krasiću, koji je odavno na meti Rafe Beniteza.\nLiverpul odustaje od Laneta\nPredugovor Liverpula i srpskog reprezentativca Milana Jovanovića, koji je prema navodima engleskih medija potpisan pre nekoliko dana, može da dođe u pitanje.\nBoljević: Novajlije po meri Zvezde\nPosle 15 dana priprema igrači Crvene zvezde su u solidnoj kondiciji i obećavaju da će u nastavku prvenstva biti na nivou iz jesenjeg dela. Očigledno je da se u pauzi nisu opuštali, jer nijedan prvotimac nije startovao sa viškom kilograma - kaže kondicioni trener crveno-belih Željko Boljević.


Analiza postizbornih prilika u Crnoj Gori\nNakon nedavno održanih parlamentarnih izbora u Crnoj Gori, ovu susednu zemlju zadesio je istinski, za mnoge neočekivani, politički potres. U momentu nastajanja ovog teksta, sve relevantne informacije na terenu, ali i jasna statistika osvojenih mandata u crnogorskom parlamentu, nedvosmisleno ukazuju na to da je praktično isključena i teorijska mogućnost da aktuelni predsednik Crne Gore, Milo Đukanović, i njegova Demokratska partija socijalista (DPS) „obezbede“ potrebnu parlamentarnu većinu. Tri opozicione liste, „Za budućnost Crne Gore“, „Mir je naša nacija“ i „Crno na bijelo“, okupljene oko minimuma zajedničkih principa sadržanih u nedavno zaključenom koalicionom sporazumu, a o čemu će biti reči u nastavku teksta, vrede ukupno 41 mandat. Naravno, to jeste „tanka“, ali opet i dovoljna većina za formiranje nove i, u neku ruku, drugačije crnogorske vlade.\nRezultati crnogorskih izbora i uslovno izvojevana pobeda zadobiće istinski smisao samo ukoliko ona označi i definitivni kraj jednog režima i sistema. Da li će ta dugo osvajana sloboda „umeti da peva“, pokazaće vreme koje je pred nama. Nakon torture koju je srpski narod preživljavao pod doskorašnjim režimom u Crnoj Gori, od buduće vlasti se očekuje mnogo u smislu promene tog odnosa. Opet, potrebno je ostati objektivan pa priznati da se radi o složenom i dugotrajnom procesu koji se neće ni brzo ni lako okončati. Opipljivi pomaci u rešavanju srpskog pitanja biće uslovljeni različitim faktorima. U prvom redu, oni će zavisiti od snage onih političkih činilaca koje u Srbiji vide svog prirodnog i strateškog saveznika. Drugo, očuvanje srpskog nacionalnog, kulturnog i duhovnog identiteta u Crnoj Gori, moraće da prođe i filter konsenzusa unutar programski šarenolike opozicione koalicije.\nIpak, da bismo mogli pravilno anticipirati razvoj budućih događaja, a potom i dati iole tačniju prognozu šta srpski narod očekuje u ovoj zemlji, nužno je da se suočimo sa nepobitnom činjenicom o postojanju predodređenosti svih budućih važnijih dešavanja u Crnoj Gori političkim, geopolitičkim i strateškim pravcima koji su iscrtani upravo u Đukanovićevoj eri. Zato je sasvim umesna upitanost o tome, kojim će manevarskim prostorom, zapravo, u ovim već unapred zadatim okvirima, raspolagati novi nosioci vlasti.\nPosmatrano iz perspektive aktuelnog političkog trenutka, Đukanović je danas, nakon gotovo tri decenije ničim sputavane vladavine, primoran da se suoči sa svojim najvećim strahom – gubitkom svih poluga i mehanizama vlasti. Kao surovom političkom pragmatiku sa neobičnom sposobnošću za prilagođavanje globalnim političkim trendovima, Đukanoviću je omogućeno da tri decenije bude istinski gospodar života i smrti u Crnoj Gori. Verovatno najbolju definiciju njegove političke prirode dali su pojedini crnogorski političari, opisujući ga na sledeći način: „Zavidan pragmatizam da ostane na vlasti, bez tereta ideologije. Ideologija mu je u stvari – opstanak na vlasti. Država je sredstvo, vlast je cilj“.\nNije nikakva tajna da je vladavina Mila Đukanovića sve vreme bila opterećena brojnim kriminalnim i korupcionaškim aferama u kojima su direktno ili posredno bili umešani istaknuti pojedinci iz crnogorskog režima. Svim važnijim faktorima u međunarodnoj zajednici takve „aktivnosti“ su bile dobro poznate, ali se crnogorskom predsedniku sav taj njegov „nestašluk“ gledao kroz prste. Razloge takve popustljivosti trebalo bi potražiti u Đukanovićevoj neupitnoj lojalnosti i nedvosmislenom opredeljenju da, sledeći geopolitičke vektore i aspiracije zapadnih centara moći na ovim prostorima, a u meri u kojoj je to potrebno, radi na trajnom slabljenju i obuzdavanju srpskog faktora u Crnoj Gori, pa time i u regionu.\nDakle, Đukanović je, kako bi po svaku cenu sačuvao vlast i ličnu moć, pristao da bespogovorno služi agendi koja je direktno usmerena protiv srpskog naroda. U tom maniru, bez želje da odstupi od izvršenja ovog zadatka, on je i dočekao otrežnjujuće suočavanje sa nedavnim izbornim porazom.\nPočeci munjevitog političkog i državničkog uspona ovog nekadašnjeg ambicioznog komunističkog aparatčika poklapa se simbolično sa 1999. godinom i NATO bombardovanjem tadašnje Savezne Republike Jugoslavije. Podsećanja radi, sredinom marta iste godine, crnogorski parlament je doneo rezoluciju kojom se zahteva povratak mobilisanih crnogorskih rezervista i traži da tadašnja Vojska Jugoslavije ne koristi teritoriju Crne Gore u slučaju rata sa NATO paktom. Tokom pomenutog bombardovanja 1999. godine, u trenutku kada je u Beogradu boravio aktuelni predsednik Belorusije, Aleksandar Lukašenko, kako bi pružio podršku i pomoć našem narodu i zemlji, Đukanović se na Zapadu sastajao sa tamošnjim zvaničnicima ne bi li im se preporučio za pouzdanog partnera na čije „usluge“ mogu u svakom trenutku da računaju.\nOvo neskriveno distanciranje crnogorskog državnog rukovodstva od svake pomisli da Srbiji pruži bilo kakvu pa i simboličku podršku tokom višemesečnog razaranja i otvoreno svrstavanje na stranu onih koji Srbiji ne misle dobro, nesumnjivo da je Đukanoviću obezbedilo pozamašan kredit kod zapadnih sila i praktično zacementiralo njegov budući politički postament.\nOd tog trenutka prošlo je podosta vremena, pune dve decenije. Nekada čvrsti postament na kraju nije odoleo silovitom udarcu koji je stigao kao odgovor na pogrešnu procenu režima da će „konačni obračun“ sa Srpskom pravoslavnom crkvom delovati koheziono u pogledu konačnog uobličavanja tzv. novog montenegrinskog identiteta. Ujedno, to je trebalo da bude i završni čin u odavno započetom, puzajućem procesu demontaže srpskog identiteta u Crnoj Gori. Kap koja je prelila ionako prepunu čašu akumuliranog nezadovoljstva zbog lošeg životnog standarda i nepovoljnih ekonomskih prilika u Crnoj Gori, bio je, svakako, sporni antievropski, anticivilizacijski i diskriminatorski Zakon o slobodi veroispovesti.\nZapravo, krvavi međunacionalni sukobi na prostoru nekadašnje SFRJ, potpirivani i razbuktavani iz uticajnih inostranih centara, koji su u svojoj „konačnici“ za cilj imali fragmentaciju i usitnjavanje srpskog životnog prostora i slamanje dominacije srpskog faktora, svoj očekivani epilog zadobili su u nemilosrdnom obračunu zvanične Podgorice sa srpskim narodom u Crnoj Gori i sa njegovim kulturnim i duhovnim identitetom.\nNa toj pragmatičnoj i isplativoj politici suprotstavljenosti svemu što ima i prizvuk srpsko, a uz neskrivenu podršku i naklonost zapada, Đukanović je svo ovo vreme uspešno odigravao ulogu nekoga ko je trebalo da sputava artikulisanje srpske ideje u Crnoj Gori. I taj plan je sprovođen uspešno, ali se pokazalo da je u svojoj operativnoj fazi imao dosta nedostataka. U tom smislu, žestok udar na Srpsku pravoslavnu crkvu bio je krajnje loša procena, i to ne lično Mila Đukanovića, već onih kojima je on ranije ponudio svoje „usluge“ kao i njihovih ubojitih think tank timova angažovanih na zadatku osmišljavanja različitih scenarija za ove naše prostore. Milo je još nekoliko dana pred izbore obećavao kako će jednom za svagda završiti to sa Crkvom.\nIpak, odvažno i ponosno, tamošnji srpski narod je iscrtao jasne crvene linije koje crnogorski režim nije smeo preći. Gotovo neprekidne višemesečne masovne litije organizovane u svim većim crnogorskim gradovima i narod sabran u ideji da po svaku cenu odbrani pravoslavne svetinje i sopstveni identitet, davali su dovoljno povoda za opravdani optimizam. Srpski narod je pokazao odlučnost i zajedništvo kakva se retko sretala u našoj bogatoj ali i turbulentnoj nacionalnoj istoriji. Nadahnuti i ohrabreni otvorenim pastirskim pozivom mitropolita crnogorsko-primorskog Amfilohija da izađu na izbore ispravno ih označivši kao poslednju zakonitu liniju odbrane pravoslavnih svetinja, građani Crne Gore su većinski rekli „ne“ tridesetogodišnjoj pogubnoj politici koja je svoj identitet gradila na platformi podsticanja antagonizma prema Srbiji, srpskom narodu i Srpskoj pravoslavnoj crkvi.\nDobro, iz ove današnje perspektive možemo da konstatujemo da je jedna važna faza okončana i da je jedna, uslovno rečeno, mala pobeda izvojevana. Pobedili su građani Crne Gore, pre svega i iznad svega. Praktično, otet je mali pedalj slobode, udahnuto malo vazduha pred nove bitke koje očekuju Crnu Goru. Kupljeno je malo dodatnog vremena za potrebnu konsolidaciju tamošnjih srpskih snaga. Istovremeno, promene u vrhu crnogorske države trebalo bi da donesu dozu neophodne relaksacije u odnosima Crne Gore i Srbije. Da li će se to uistinu i dogoditi na terenu ili će ostati na nivou predizbornog slogana, ostaće nepoznanica do daljnjeg i zavisiće i od šireg strateškog konteksta u kome se nalazi današnja Crna Gora.\nU tom smislu, jasna odlučnost novih crnogorskih vlasti da van snage stave postojeći sporni Zakon o slobodi veroispovesti, biće prvi i pravi indikator istinske želje za poboljšanjem položaja srpskog i pravoslavnog naroda u Crnoj Gori. Potrebno je ipak primetiti i to da prvobitna verzija postizbornog sporazuma opozicionih lista iz nekog nejasnog razloga ovaj problem ne prepoznaje, iako je to, kao što smo ranije rekli, centralno pitanje koje je odlučilo ishod crnogorskih izbora.\nDrugo, sve potonje tačke pomenutog sporazuma govore o tome da će nova vlast jačati i unapređivati saradnju sa NATO savezom, da će sprovoditi sve obaveze preuzete međunarodnim ugovorima, te da neće pokretati postupak za povlačenje priznanja Kosova. To otkriva mnogo i o spoljnopolitičkim prioritetima Crne Gore u vremenu koje je pred nama. Oni se, očigledno, neće promeniti. Opet, govore posredno ali i dovoljno jasno o odnosu prema Srbiji i srpskom narodu, koji će, prema svemu sudeći, i u novim prilikama biti primoran da nastavi institucionalnu, pa i svaku drugu borbu za očuvanje sopstvenog identiteta.\nAutor ovog teksta se pita, kakva li je to nužda naterala nosioca liste koalicije „Za budućnost Crne Gore“, Zdravka Krivokapića, lidera koalicije „Mir je naša nacija“, Aleksu Bečića i lidera koalicije „Crno na bijelo“, dr Dritana Abazovića, da u pomenutom sporazumu pobroje baš pomenute prioritete. Sve to negde liči na opravdanje pred onim centrima moći o kojim smo govorili u ranijem delu, uz čiji će „blagoslov“ opozicionim listama biti ipak omogućeno da vrše vlast u Crnoj Gori. To ne znači da će nova vlast imati i realnu moć da suštinski upravlja prilikama u crnogorskom društvu. Istinska moć bi i dalje mogla ostati ipak negde drugde. Izvesno je da će predstojeća vlast biti testirana po pitanju svoje odlučnosti da nastavi poželjnim stazama koje je utabao upravo Đukanović.\nOni manje dobronamerni, negde sa punim pravom, čitajući opozicioni sporazum, mogli bi da konstatuju da će sve ostati isto samo što, eto, možda Mila više neće biti. Zato je pravo pitanje da li Crnu Goru očekuje suštinski diskontinuitet sa prethodnim periodom ili će dobiti vladu ideološkog i programskog kontinuiteta. Da li će i posle starog Đukanovića doći neki novi Đukanović?\nJedno je sigurno – narod je, kao što smo već naznačili, na prethodnim crnogorskim izborima jasno glasao za suštinske promene. Tražio je drastičnu promenu odnosa prema Srbiji, srpskom narodu i Srpskoj pravoslavnoj crkvi. Teško da je iko mogao i pretpostaviti da bi svi oni brojni i ozbiljni zahtevi koji su mesecima isticani na litijama, a koje su dovele do promene vlasti, mogli biti pretočeni u nekoliko tačaka koje, ukoliko se ostane na tome, ne daju previše razloga za neki preterani optimizam u svetliju budućnost. Naš narod kaže da je vreme majstorsko rešeto. A borba u Crnoj Gori će i pored ovih promena i ubuduće biti živa. To je jedino izvesno.


RTS :: „Prvi kralj“ za početak Festivala italijanskog filma u Beogradu\nFilm i TV „Prvi kralj“ za početak Festivala italijanskog filma u Beogradu\nponedeljak, 23. sep 2019, 16:54 -> 23:22\n„Prvi kralj“ za početak Festivala italijanskog filma u Beogradu\nProjekcijom filma „Prvi kralj“ Matea Roverea, u Jugoslovenskoj kinoteci, otvoren je Festival italijanskog filma koji će u Beogradu trajati do 28. septembra, najavili su organizatori u Italijanskom institutu za kulturu.\nPrvi deo programa činiće savremeni italijanski filmovi mladih reditelja, dok će drugi deo biti posvećen oskarovcu Pijeru Tosiju, kostimografu koji je svojim radom obeležio najznačajnija dela Lukina Viskontija i drugih reditelja.\nZbog Festivala italijanskog filma, u Beograd dolaze brojni gosti iz Italije. Osim Gabrijele Karluči, umetničkog direktora festivala, reditelja, producenata i glumaca iz filmova koji će se naći na programu, u Beogradu će boraviti i predstavnici Ministarstva kulture Italije, predstavnici Filmskih komisija Lacija, Pulje, Bazilikate, Sardinije i Abruca, direktor Eksperimentalnog centra za kinematografiju kao i više distributera.\nU toku manifestacije u Kinoteci će biti otvorena i izložba radova Pijera Tosija.\nGosti Festivala imaće priliku da pogledaju filmove iz savremene srpske filmske produkcije.\nGabrijela Karluči je zahvalila Gordanu Matiću direktoru Filmskog centra Srbije, jer je ta institucija kulture veoma važna za festival koji će se odigrati u Beogradu.\n„Srećna sam zbog prilike da se italijanski i srpski profesionalci sretnu na jednom mestu, ovde u Beogradu. Imamo dve koprodukcije između Italije i Srbije... Nadam se da ćemo u skoroj budućnosti videti neki od tih filmova. Gordan Matić je imao već nekoliko sastanaka sa kolegama iz Italije i nadam se da ćemo svi zajedno pomoći da se intezivira saradnja između dve kinematografije“, istakla je Karluči.\nPrema njenim rečima, pored italijanskih komedija koje su prepoznatljive svuda po svetu, večeras ćemo videti remek delo.\n„Beogradska publika će imati prilike da vidi film u kojem glumci govore na starolatinskom jeziku. Na programu su i ostvarenja Bićemo lepi i mladi i Kompromisnu svadbu koja su veoma popularna u Italiji“, objasnila je Gabrijela Karluči.\nStilska i žanrovska raznolikost obeležiće i ovo, četvrto izdanje Festivala italijanskog filma.\n„Prvi put sam u Beogradu. Ovo je prelep grad. Mislim da ću ostati ovde, da bih u vašem gradu snimio svoje sledeće ostvarenje, jer je Beograd prava scenografija za film. U okviru ovogodišnjeg izdanja festivala biće prikazan moj film o putu tri para, koji prolaze kroz haotičnu, specifičnu terapiju za parove. Pretpostavljam da će ljudima ovaj film biti duhovit i interesantan“, istakao je reditelj Alesandro Dervizo čiji film će biti prikazan 24. septembra u 18 sati u Jugoslovenskoj kinoteci.\nMarjan Vujović, upravnik Muzeja Jugoslovenske kinoteke napomenuo ja da festival predstavlja izuzetno mesto na kojem se gledaju zanimljivi filmovi, a profesionalci iz Italije i Srbije razmenjuju iskustva.\n„Nadam se da ćemo već na narednom izdanju festivala predstaviti filmove koji su nastali kao koprodukcija između Srbije i Italije. Naročito sam srećan što ćemo biti u prilici da prikažemo našim gostima iz Italije filmove iz Srbije“, istakao je Vujović.\nGordan Matić je napomenuo da se nada da će već od sledeće godine biti većih olakšica za snimanje filmova u italijanskoj produkciji u Srbiji.


Pet mesta koje morate da posetite u Rimu\nElle\t07.07.2017 22:23\nNe postoji nijedno mesto na svetu koje je slično Rimu. Legenda kaže da oni turisti koji posete ovaj grad uvek će se vraćati sa strašču i entuzijazmom, jer takva lepota, umetnost i moda se retko mogu naći na jednom mestu.\nRim je uvek bio grad velike inspiracije za istinske zaljubljenike u putovanja, modu, umetnost i fotografiju.\nAko želite odmah da se osetite kao da ste u Fellinijevom filmu La Dolce Vita, onda zasigurno morate posetiti ovih pet prelepih lokacija u Rimu:\nVeličanstven Koloseum je neprikosnoveni dragulj drevne rimske arhitekture i definitivno mesto koje se mora videti. To je jedan od najupečatljivijih simbola Rima koji i dalje privlači i šarmira turiste svojom velelepnošću ali i tragom istorije, koje nas vraća daleko u prošlost. Bez obzira da li ste ljubitelj istorijskih mesta, za trenutak ćete osetiti duh starog rimskog carstva i urlike publike koja je sa ushićenjem pozdravljala gladijatorske bitke koje su redovno održavane u ovom impresivnom prostoru. Ponekad, prema legendi, čak i punopravne pomorske bitke su se odigravale sa pravim brodovima, tako što je centralna jama bila potpuno napunjena vodom.\nDanas, skoro četiri miliona ljudi poseti Koloseum svake godine. Da bi se izbegla dugačka čekanja u redu, preporučljivo je da posetioci rezervišu ulaznice putem sajta, jer će vam to uštedeti mnogo vremena.\nNaša sledeća stanica je svakako jedno od najpopularnijih javnih mesta u Rimu: veličanstvena Piazza Navona. Ovaj ovalni trg je prepun restorana, poslastičarnica, kafića i prodavnica suvenira.\nPored mesta za popodnevno uživanje i ispijanje pića, sigurni smo da ćete se oduševiti brilijantnim primerima barokne umetnosti, odnosno Berninijevom fontanom četiri reke i crkvom St. Agnes. Ovaj neverovatan prostor je takođe dom čuvenog muzeja grada Rima, unutar Braschi palate koja nas vraća u vreme kada je umetnost imala svoj najveći uspon, tokom renesansnog perioda.\nI, kada je vreme za pauzu, nešto što je neizbežno u ovom delu grada je svakako Via della Pace, koja se nalazi u živopisnom i najprometnijem šetalištu u Rimu, gde ćete imati priliku da uživate u brojnim kafićima i čuvenom italijanskom espresu ili čaši dobrog italijanskog vina.\nVatikan i bazilika Sv. Petra\nKada ste u Rimu nekoliko koraka vas deli do Vatikana, ali defintivno će vam biti potreban ceo dan da ga doživite u pravom svetlu. Započnite dan na trgu svetog Petra i videćete veličanstvenu baziliku Sv. Petra, koja je jedna od najvećih na svetu i prostire se na 15 000 kvadratnih metara. Nakon toga, svakako bi trebalo da posetite čuvene vatikanske muzeje, gde se između ostalog nalazi i famozna i veličanstvena Sikstinska kapela koju je oslikao Mikelanđelo.\nObilazak završite Rafaelovim sobama koje su pune vrednih fresaka na kojima su radili stari majstori i vajari iz davnih vremena. I naravno, odvojite nekoliko minuta kako biste poseti Anđeosku tvrđavu (Castel di Sant’Angelo) i uživali u prelepom pogledu na Vatikan i reku Tibar. Impresivno, zar ne?\nNe možete posetiti Rim, a da ne vidite fantastične španske stepenice. Ovo poznato mesto je stecište omladine, umetnika, slučajnih prolaznika, odnosno epicentar svih dešavanja. U proleće, stepenice su obojene u raskošne bojei aranžirane cvećem.\nNapravite pauzu, a zatim idite pravo ka bazilici Trinity del Monte gde možete uživati na trgu i Berninijevoj fontani. Nemojte da zaboravite da napravite savršenu fotografiju, sa pogledom na ove izuzetne kulturne, istorijske i umetničke vrednosti.\nU ovom području, možete uživati u brojnim lokalnim kafićima ili Via Condotti, poznatoj rimskoj ulici za šoping. Nakon toga, idite u Villa Medicu koja pruža prekrasan pogled na istorijski deo grada.\nKonačno, po završetku svog putovanja definitivno treba da posetite čuvenu fontanu di Trevi i bacite novčić u nju. Legenda kaže da će svako ko baca novčić u fontanu vrati u ovaj večan grad. Nakon toga, Fontana di Trevi nije samo najprometnija, već i "najbogatija" fontana na svetu sa godišnjim prihodom od 700 000 eura. Novac koji se preuzima iz fontane se deli između gradskog budžeta i međunarodne fondacije Caritas.\nKada ste videli najizuzetnija mesta u Rimu, pravo je vreme da se opustite i zalutate uskim kaldrmisanim ulicama i osetite čuveni rimski stil života: La dolce vita.


Mostar: Produžen mandat Gradskom vijeću u "foto-finišu"\n4. novembar/studeni, 2012.\nGradsko vijeće Grada Mostara u subotu uveče je – nekoliko sati uoči istjecanja mandata vijećnicima – usvojilo zaključak kojim se produžava rad tog Vijeća do daljnjeg.\nU usvojenom Zaključku, Gradsko vijeće Mostara uzelo je u obzir kako su lokalni izbori u Mostaru odgođeni, te nisu izabrani novi vijećnici, iz čijih redova se bira i novi gradonačelnik.\n"Vijećnici Gradskog vijeća izabrani na lokalnim izborima 2008. godine, kao i gradonačelnik koji je izabran iz reda gradskih vijećnika nastavljaju rad u punom kapacitetu dok se ne izaberu novi vijećnici Gradskog vijeća ili neki od viših nadležnih organa ne utvrdi drugačije stanje i poziciju lokalnih organa vlasti u Gradu Mostaru", stoji u Zaključku mostarskog Parlamenta.\nJedino Mostar u BiH 7. oktobra nije imao lokalne izbore, jer se hrvatske i bošnjačke stranke nisu mogle dogovoriti oko novih izbornih pravila, nakon što je Ustavni sud BiH prije dvije godine poništio posebna izborna pravila za taj grad.\nVijeće se nije obratilo Parlamentu BiH za autentično tumačenje Izbornog zakona BiH, kako se to očekivalo, nakon što je Centralna izborna komisija (CIK) BiH svojim dopisom utvrdila da mandat vijećnicima istječe 4. Novembra 2012. godine, ali i da se po tom pitanju mogu obratiti Parlamentarnoj skupštini (PS) BiH.\nČlan Ustavno-pravne komisije Doma naroda PS BiH, Halid Genjac izjavio je ranije za RSE kako uopće nema potrebe za zahtjevom Gradskog vijeća Mostara za produženjem mandata aktuelnom sazivu tog Vijeća.\n"Samim tim što je u Izbornom zakonu da mandat novih vijećnika teče od dana objave u službenom glasniku, samim tim što i kod nas vrijedi princip da ne može nastati vremenski vakuum u bilo kojoj izvršnoj ili zakonodavnoj vlasti, samim tim to se može i treba razumijevati da mandat sadašnjim vijećnicima traje sve dok ne počne teći mandat novoizabranim vijećnicima", izjavio je Genjac za RSE


Tanjug 11. januara 2019. 13:28\nBANJALUKA – Predsednic Republike Srpske i predsedavajući Predsedništva BiH, Željka Cvijanović i Milorad Dodik, prisustvovli su danas božićnom prijemu u kasarni „Kozara“ u Banjaluci, u orgnizaciji Komande Šeste pješadijske brigade sa komandama i jedinicama Oružanih snaga BiH.\n„Da li Oružane snage pripadaju srpskom narodu, da li narod tako oseća? Mnogo je pitanja. Važno je da pokušamo da izgradimo partnerstvo i očuvamo mir. Sloboda i sigurnost srpskog naroda mora da bude cilj“, naveo je Dodik.\n„Mi smo za mir i poštovanje. Na Dan Republike nije bilo nijedne reči mržnje, mržnja je išla ka nama, a ne od nas. Boriću se za vašu poziciju, od pet najbitnijih funkcija u Oružanim snagama nema nijednog Srbina“, rekao je Dodik.\n„Želimo da se očuvaju institucije Srpske, da ih niko ne napada ili urušava. Ponosna sam što je na dostojanstven način proslavljen Dan Republike“, navela je Cvijanovićeva.\nPrijemu u kasarni „Kozara“ prisustvovali su ministar rada i boračko-invalidske zaštite Duško Milunović i zamenik ministra odbrane u Savetu ministara Boris Jerinić, koji je domaćin.


DODIK Na referendum spremno da izađe 80 odsto građana | Trebinje Live\nDODIK Na referendum spremno da izađe 80 odsto građana\nPredsjednik Republike Srpske Milorad Dodik izjavio je da je na referendum spremno da izađe 80 odsto građana Srpske, od čega bi čak 75 odsto glasalo protiv nametnutih odluka visokog predstavnika, posebno o Sudu i Tužilaštvu BiH.\nPredsjednik Srpske istakao je da je za potrebe ocjenjivanja validnosti odluke o održavanju referenduma napravljeno istraživanje o odnosu građana prema tom pitanju i dodao da bi dramatično velika većina građana glasala protiv nametnutih odluka.\n"Poslije referenduma imate neprikosnovenu volju naroda koja se mora poštovati. Ako se poštuje volja naroda, onda se zna šta treba učiniti – onda nema Suda i Tužilaštva", rekao je Dodik za "Euroblic".\n"Ako narod kaže `ne`, onda ćemo reći da odluke Suda i Tužilaštva BiH od tog momenta ne mogu da se primjenjuju", poručio je Dodik.\nDodik je rekao da ne želi da više iko spekuliše o mogućnosti odustajanja od referenduma, jer se on radi sa određenim ciljem - da se pravno nasilje visokog predstavnika anulira činjenicom da se vrati u ustavni okvir dogovor o Sudu i Tužilaštvu.\n"Ustavni okvir je dogovor strana – Federacije BiH i Republike Srpske o tome da li žele da postoji neki pravosudni instrument na nivou BiH. Uopšte nije problem da na nivou BiH postoji Sud i Tužilaštvo koji bi odlučivali u skladu sa tim šta jesu ovlaštenja BiH, a ne da odlučuju po zakonima koje donosi Republika Srpska, jer time devastiraju njeno pravosuđe", pojasnio je Dodik.\nPrema njegovim riječima, mora se odlučivati o suštinskim stvarima, koja je i referendum naroda i "neće biti prvi, nego će ih biti i na mnogim drugim pitanjima, kao što je to dozvoljeno u čitavom svijetu".\n"Sve stvari u BiH će se riješiti putem referenduma ovako ili onako", rekao je Dodik.\n"Pola BiH je nezadovoljno. Kako je moguće da druga polovina BiH, zajedno sa međunarodnom zajednicom, nameće nama stavove kako oni misle da treba da bude. Pogledajte šta je američki ambasador u BiH /Morin Kormak/ pisala prije nekoliko dana", naveo je Dodik.\n"Nemoguće je da ambasador dođe ovdje i skreše nama u lice kako Dejtonski sporazum i nije trebalo da postoji 20 godina, već efikasna i funkcionalna Bosna, koja je po njihovom poimanju unitarna. Morali smo da reagujemo i da kažemo – izvinite gospođo, čuli smo od vaših predsjednika ranije da je najveći ponos američke administracije Dejtonski sporazum. Otkud sada vama takav stav?", rekao je Dodik.\n"MMF nije izvršio ni svoje obaveze iz prethodnih aranžmana, a za novi se traže reforme koje ovdje treba da izvedu narod na ulice. Kada izvedu narod na ulicu, reći će 'naš jedini sagovornik su organi BiH, entiteti pokazuju nesposobnost`. Ali, naći ćemo način da se izborimo sa tim", rekao je Dodik.\n"U Republici Srpskoj ima oko 56.000 izbjeglih iz Hrvatske, a ostali dio je otišao prema Srbiji. Taj datum, ta velika kolona izbjeglica na današnji dan prije 20 godina govori o tome da je bilo potrebno da se to obilježi", poručio je Dodik.